[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.12.2007

COM(2007) 802 végleges

2007/0281 (CNS)

Javaslat:

A TANÁCS RENDELETE

a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló 1234/2007/EK rendeletnek (az egységes közös piacszervezésről szóló rendeletnek) a nemzeti tejkvóták tekintetében történő módosításáról

(előterjesztő: a Bizottság)

INDOKOLÁS

2003 júniusában a Tanács a KAP 2003-as reformja részeként megállapodásra jutott az EU tejpolitikájának számos változtatásáról. Ez a reform megerősítette az Agenda 2000 keretében egyeztetett változtatásokat, és végrehajtását több évre tervezték.

A Bizottság 2003-as reformra vonatkozó eredeti javaslata a kvóta 2%-os növelését tartalmazta az Agenda 2000-ben már megállapított emeléseken felül. A 2003. júniusi egyezségben azonban a Tanács kijelentette, hogy „ Nem most határozunk a 2007-es és 2008-as további kvótanövelésekről. A Bizottság a reform teljes végrehajtása után jelentést nyújt be a piaci kilátásokról, és ez alapján hozunk határozatot.”

A tejpiacokon ebben az évben végbement dinamikus fejlődés miatt, és mivel a 2003-as reform egyedüli fennmaradó végrehajtandó része a 11 tagállamban 2008. április 1-jén esedékessé váló 0,5%-os kvótanövelés, helyénvalónak tűnik most benyújtani a Tanács által kért piacelemzést. Az e javaslatot kísérő, a tejágazat piacainak kilátásairól szóló jelentés tartalmazza az említett elemzést. A jelentés tulajdonképpen azzal a kérdéssel foglalkozik, hogy ha nemzeti kvótákat mind a 27 tagállamban megemelnék, a piac elegendő lehetőséget kínál-e a leszállítandó többlet tejmennyiségek számára anélkül, hogy ez rövid- vagy hosszú távon megnövelt állami támogatásokhoz vezetne.

A jelentés következtetései szerint mind az EU-, mind a világpiaci kilátások pozitívak, és az uniós tejtermelés 2%-os emelését alapul vevő elemzés azt mutatja, hogy a piac könnyedén kínál lehetőségeket ekkora többletmennyiség számára.

Teljesítve a Tanács arra irányuló kérését, hogy szolgáltasson alapot a kvótanövelés tekintetében hozandó határozathoz, a Bizottság megállapítja, hogy a 2003-as reform részeként eredetileg javasolt 2%-os növelés a 2008/2009-es tejkvóta-időszaktól kezdődően végrehajtható. Ennek megfelelően a kvótanövelésről szóló javaslat alább szerepel.

2007/0281 (CNS)

Javaslat:

A TANÁCS RENDELETE

a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló 1234/2007/EK rendeletnek (az egységes közös piacszervezésről szóló rendeletnek) a nemzeti tejkvóták tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára[1],

tekintettel az Európai Parlament véleményére[2],

mivel:

1. Az 1234/2007/EK tanácsi rendelet[3] (az egységes közös piacszervezésről szóló rendelet) IX. melléklete meghatározza a nemzeti tejkvótákat a 2008. április 1-jétől számított hét egymást követő tizenkét hónapos időszakra a termelés korlátozására irányuló tejkvóta-rendszer keretében.

2. Az 1234/2007/EK rendelet 66. cikkének (3) bekezdése szerint a kvótákat az általános piaci helyzet és az egyes tagállamokban fennálló sajátos körülmények figyelembevételével történő esetleges felülvizsgálat sérelme nélkül kell meghatározni.

3. A Tanács felkérte a Bizottságot, hogy készítsen egy jelentést a piaci kilátásokról, amikor a tej- és tejtermékpiacok közös szervezésének 2003-as reformját teljes mértékben végrehajtották, felmérve a kiegészítő kvóták allokációjának helyénvalóságát.

4. Ez a jelentés elkészült[4] és arra a következtetésre jutott, hogy a közösségi és a világpiac jelenlegi és 2014-ig előre jelzett helyzete lehetővé teszi a kvóta 2%-os emelését, elősegítve a Közösségen belül több tej termelését a tejtermékek iránti piaci igények kielégítése érdekében.

5. Indokolt ezért az 1234/2007/EK rendelet IX. mellékletében szereplő összes tagállami kvóta 2%-os megemelése 2008. április 1-jei hatállyal.

6. Ezért az 1234/2007/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

Az 1234/2007/EK rendelet IX. mellékletének 1. pontja helyébe e rendelet mellékletének szövege lép.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

MELLÉKLET

1. Nemzeti kvóták

Tagállam | Mennyiség (tonna) |

Belgium | 3 427 288,740 |

Bulgária | 998 580,000 |

Cseh Köztársaság | 2 792 689,620 |

Dánia | 4 612 619,520 |

Németország | 28 847 420,391 |

Észtország | 659 295,360 |

Írország | 5 503 679,280 |

Görögország | 836 923,260 |

Spanyolország | 6 239 289,000 |

Franciaország | 25 091 321,700 |

Olaszország | 10 740 661,200 |

Ciprus | 148 104,000 |

Lettország | 743 220,960 |

Litvánia | 1 738 935,780 |

Luxemburg | 278 545,680 |

Magyarország | 2 029 861,200 |

Málta | 49 671,960 |

Hollandia | 11 465 630,280 |

Ausztria | 2 847 478,469 |

Lengyelország | 9 567 745,860 |

Portugália | 1 987 521,000 |

Románia | 3 118 140,000 |

Szlovénia | 588 170,760 |

Szlovákia | 1 061 603,760 |

Finnország | 2 491 930,710 |

Svédország | 3 419 595,900 |

Egyesült Királyság | 15 125 168,940 |

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS: 05 02 12 | ELŐIRÁNYZATOK: EUR 167 000 000. |

2. | CÍM: Javaslat a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló 1234/2007/EK rendeletnek (az egységes közös piacszervezésről szóló rendeletnek) a nemzeti tejkvóták tekintetében történő módosításáról szóló tanácsi rendeletre |

3. | JOGALAP: A Szerződés 37. cikke. |

4. | CÉLKITŰZÉSEK: A tejkvóták 2%-os növelése 2008. április 1-jétől annak elősegítése érdekében, hogy elegendő mennyiségű tejet termeljenek az Európai Unióban. |

5. | PÉNZÜGYI KIHATÁSOK | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2008 (millió EUR) | KÖVETKEZŐ PÉNZÜGYI ÉV 2009 (millió EUR) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) | p.m. | p.m. | p.m. |

5.1 | BEVÉTELEK – AZ EK SAJÁT FORRÁSAI (LEFÖLÖZÉSEK/VÁMOK) | – | – | – |

2010 | 2011 | 2012 | 2013 |

5.0.1 | KIADÁSI ELŐIRÁNYZAT | p.m. | p.m. | p.m. | p.m. |

5.1.1 | BEVÉTELI ELŐIRÁNYZAT | – | – | – | – |

5.2 | A SZÁMÍTÁS MÓDJA: – |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN/NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN/NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN/NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN/NEM |

ÉSZREVÉTELEK: 1) A javaslat nincs hatással az igazgatási kiadásokra. 2) A 2%-os tejkvóta-emelés hatásának elemzése az OECD AGLINK modell használatával azt mutatja, hogy a megnövelt tejtermelés nagyrészt a belső piacokon kerül elfogyasztásra, és az EU-s piaci árak az intervenciós árszintek felett maradnak. Ezért nem lesz szükség a belső piaci értékesítési támogatások újbóli bevezetésére. A kiviteli oldalon, az AGLINK modell becslései szerint az EU a kvótanövelést követően újból nagyobb mennyiségeket tudna exportálni a harmadik országok piacaira. Ez a megnövekedett export várhatóan nem befolyásolja a világpiaci árat oly mértékben, hogy szükséges lenne az export-visszatérítés újbóli bevezetése. Ezen felül a feltételezés az volt, hogy a termelés a teljes kvótanövelést kihasználja. Amennyiben ez nem következik be, az exportált mennyiségek változása kisebb lesz, mint a modell előrejelzése, ahogyan az a tejpiaci kilátásokról szóló jelentés II. mellékletében szerepel. |

[1] HL C […], […], […]. o.

[2] HL C […], […], […]. o.

[3] HL L 299., 2007.11.16., 1. o.

[4] COM(2007)